Aleksis Cipras
Aleksis Cipras (; Atina, 28. jul 1974) je grčki političar koji je služio kao premijer Grčke od 2015. do 2019. Predsednik je Koalicije radikalne levice (SIRIZA) od 2009.

Karijera

Rođen je u Atini 28. jula 1974. godine. Diplomirao je građevinu na Nacionalnom tehničkom univerzitetu u Atini 2000. godine.

Krajem osamdesetih godina 20. veka pristupio je društvu mladih komunista. A od 1999. godine do 2003.g odine bio je politički sekretar omladine partije Sinaspizmos. Na 4. Kongresu Sinaspizmosa u decembru 2004. godine izabran je u Centralni politički komitet i u Politički sekretarijat.

Za lidera Sinazpizmosa je izabran na 5. Kongresu partije, 10. februara 2008. godine. 
U decembru 2013. godine bio je predložen za kandidata za predsednika Evropske komisije ispred Evropske levice.

Nakon izbora 25. januara 2015., Cipras je postao predsednik vlade Grčke. Na početku mandata se oštro suprostatvio politici rezova na kojoj je inzistirala Evropska unija te blisko sarađivao sa ministrom finansija Janisom Varufakisom. Organizovao je referendum protiv mera štednje u julu 2015. godine, koji je prošao, ali je odmah potom prisilio Varufakisa na ostavku i pristao na sve zahteve EU i nemačke vlade. U septembru 2015. je organizovao nove izbore na kojima je pobedio. Pred kraj mandata je sklopio u grčkoj javnosti nepopularan Prespanski sporazum kojim je okončan spor sa susednom Severnom Makedonijom oko njenog imena. Nedugo potom je njegova stranka poražena na izvanrednim izborima.

Spoljašnje veze

 Homepage of Alexis Tsipras, 2014 canditate for European Commission President 
 Curriculum Vitae 

Grčki političari